कॉलेज के अभाव में विद्यार्थी छोड़ रहे पढ़ाई
त्योंदा| तहसील मुख्यालय पर कॉलेज खोले जाने की मांग अब जोर पकड़ती जा रही है। ग्रामीणों ने मुख्यमंत्री शिवराजसिंह चौहान से त्योंदा में कॉलेज खोलने की मांग की है। कस्बे में हायर सेकंडरी तक पढ़ाई की सुविधा है। इसके बाद की पढ़ाई के लिए गंजबासौदा या विदिशा जाना पड़ रहा है।
गांव के सरपंच प्रशांत श्रीवास्तव ने बताया तहसील मुख्यालय पर आसपास के छात्र- छात्राएं पढऩे आते हैं। लेकिन कक्षा 12 के बाद उनको बाहर जाना पड़ता है। धनराज कुर्मी का कहना है कि तहसील में कॉलेज होना जरुरी है। प्रेमी साहू ने बताया कि कई परिवारों के छात्र-छात्राएं प्रतिभावान होते हुए भी बाहर पढ़ाई के लिए नहीं जा पाते। उनकी आर्थिक हालत अच्छी न होने से उनको आगे पढ़ाई बंद करना पड़ती है। महेश कुशवाह, इलियास खान ने कहा त्योंदा में कॉलेज खोले जाने से उनको पढ़ाई बंद नहीं करना पड़ेगी।
bho_Deva hin_Deva hin_Deva